Listen finnes som en offentlig database. Den eies og driftes av Riksantikvaren. Bymiljøene som er på listen har intet juridisk vern i seg selv. Kulturminneforvaltningen vil imidlertid ha en større oppmerksomhet mot og interesse for byutvikling innenfor eller inntil disse områdene. Noen av byområdene kan ha et juridisk vern gjennom andre prosesser. De kan, hele eller delvis, være fredet etter Lov om kulturminner eller regulert til hensynssone etter Plan- og bygningsloven.